แบบรายงานผลการดำเนินงานตามนโยบายการบริหารทรัพยากรบุคคล ประจำปีงบประมาณ พ.ศ. 2565
องค์การบริหารส่วนตำบลทุ่งรัง อำเภอกาญจนดิษฐ์ จังหวัดสุราษฎร์ธานี

	ประเด็นนโยบาย
	โครงการ/กิจกรรม
	ผลการดำเนินงาน ประจำงบประมาณ พ.ศ. 2565

	1. ด้านการสรรหา
	1.1 จัดทำแผนอัตรากำลัง 3 ปี เพื่อใช้ในการกำหนดโครงสร้างและกรอบอัตรากำลังที่รองรับภารกิจขององค์การบริหารส่วนตำบล

	- ไม่มีการดำเนินการปรับปรุงแผนอัตรากำลัง 3 ปี 

	
	1.2 จัดทำและดำเนินการตามแผนสรรหาข้าราชการ และพนักงานจ้างให้ทันต่อการเปลี่ยนแปลง หรือทดแทนอัตรากำลังที่ลาออกหรือโอน (ย้าย)
	- ดำเนินการรับโอน (ย้าย) พนักงานส่วนตำบลที่ว่าง ตามแผนอัตรากำลัง 3 ปี จำนวน 2 อัตรา คือตำแหน่งเจ้าพนักงานพัสดุปฏิบัติงาน/ชำนาญงาน และตำแหน่งเจ้าพนักงานธุรการปฏิบัติงาน/ชำนาญงาน


	
	1.3 การรับสมัครคัดเลือกบุคคลเพื่อบรรจุและแต่งตั้งเข้ารับราชการหรือประกาศรับโอน (ย้าย) พนักงานส่วนท้องถิ่น มาดำรงตำแหน่งที่ว่างหรือประกาศรับสมัครบุคคลเพื่อเปลี่ยนสายงานที่สูงขึ้น

	- ไม่มีการดำเนินการ

	
	1.4 การสรรหาและเลือกสรรบุคคลเป็นพนักงานจ้าง
	- ดำเนินการรับสมัครบุคคลเพื่อการสรรหาและเลือกสรรเป็นพนักงานจ้าง จำนวน 3 อัตรา คือตำแหน่งผู้ช่วยเจ้าพนักงานธุรการ คนงาน และผู้ดูแลเด็ก


	
	1.5 การคัดเลือกบุคคลเพื่อเลื่อนระดับตำแหน่งที่สูงขึ้น
	- ไม่มีการดำเนินการ

	ประเด็นนโยบาย
	โครงการ/กิจกรรม
	ผลการดำเนินงาน ประจำงบประมาณ พ.ศ. 2562

	2. ด้านการพัฒนา
	2.1 จัดทำแผนพัฒนาบุคลากรประจำปี และดำเนินการตามแผนฯ ให้สอดคล้องตามความจำเป็น                  

	- มีการดำเนินการจัดทำแผนพัฒนาบุคลากร ประจำปี พ.ศ. 2564 – 2566 โดยพิจารณาบุคลากร เข้ารับการฝึกอบรม
เพื่อพัฒนาความรู้ตามสายงานและตำแหน่ง ให้เป็นไปตามแผนพัฒนาบุคลากร


	
	2.2 กำหนดเส้นทางการพัฒนาบุคลากร เพื่อเป็นกรอบในการพัฒนาบุคลากรแต่ละตำแหน่ง 

	- มีการวางแผนการพิจารณาส่งบุคลากรเข้ารับการอบรมตามสายงานความก้าวหน้า ในแผนพัฒนาบุคลากรฯ

	
	2.3 สร้างบทเรียนความรู้เฉพาะด้าน ตามสายงานให้อยู่ในระบบงาน E-learning ในวิชาความรู้ทั่วไปและเฉพาะตำแหน่ง

	- มีการประชาสัมพันธ์ให้เจ้าหน้าที่ได้เรียนรู้ด้วยตนเองในระบบ E-Learning ในวิชาความรู้ทั่วไปและเฉพาะตำแหน่ง

	
	2.4 ดำเนินการประเมินพนักงานส่วนตำบลตามเกณฑ์มาตรฐานกำหนดตำแหน่ง ด้านความรู้ ทักษะ และสมรรถนะ
	- หน่วยงานมีการประเมินบุคลากรตามเกณฑ์มาตรฐานกำหนดตำแหน่ง เพื่อพิจารณาจัดส่งบุคลากร เข้ารับการอบรม เพื่อพัฒนาความรู้ ความสามารถในตำแหน่งตามสายงาน


	
	2.5 ดำเนินการประเมินความพึงพอใจของบุคลากร
	- หน่วยงานมีการประเมินความพึงพอใจของบุคลากรในการบริหารทรัพยากรบุคคล ทั้งด้านการพัฒนาบุคลากร สวัสดิการ สภาพแวดล้อมการทำงาน บำเหน็จความชอบ พร้อมทั้งติดตาม และนำผลความพึงพอใจของพนักงานมาพัฒนา และจัดให้มีสวัสดิการขั้นพื้นฐานของพนักงาน 

	ประเด็นนโยบาย
	โครงการ/กิจกรรม
	ผลการดำเนินงาน ประจำงบประมาณ พ.ศ. 2565

	3. ด้านการธำรง รักษาไว้ และแรงจูงใจ
	3.1 ประชาสัมพันธ์การเผยแพร่แนวทางเส้นทางความก้าวหน้าในสายงานของแต่ละตำแหน่ง ให้บุคลากรในสังกัดทราบ

	- มีการดำเนินการประชาสัมพันธ์เส้นทางความก้าวหน้าในสายงาน ให้บุคลากรในสังกัดทราบ พร้อมทั้งให้คำปรึกษาเรื่องดังกล่าว


	
	3.2 ดำเนินการบันทึก แก้ไข ปรับปรุง ข้อมูลบุคลากรในระบบศูนย์ข้อมูลบุคลากรท้องถิ่นแห่งชาติ ให้ถูกต้อง ครบถ้วน และเป็นปัจจุบัน

	- มีการดำเนินการปรับปรุงระบบศูนย์ข้อมูลบุคลากรท้องถิ่นแห่งชาติ ตามที่กรมส่งเสริมการปกครองท้องถิ่นกำหนดทุกระยะ แล้วเสร็จตามที่กำหนดไว้

	
	3.3 จัดให้มีกระบวนการประเมินผลการปฏิบัติงานราชการ ที่เป็นธรรมเสมอภาคและสามารถตรวจสอบได้

	- มีการถ่ายทอดตัวชี้วัด โดยผู้บังคับบัญชาตามลำดับ ดูแล กำกับ ติดตาม และประเมินผลการปฏิบัติงานอย่างเป็นธรรม จนถึงคณะกรรมการกลั่นกรองผลการพิจารณาผลการปฏิบัติราชการ พร้อมประกาศรายชื่อพนักงานส่วนตำบลที่มีผลการประเมินการปฏิบัติงานอยู่ในระดับดีเด่น ในที่เปิดเผยให้ทราบโดยทั่วกัน เพื่อเป็นการยกย่อง ชมเชย และสร้างแรงจูงใจในการพัฒนาการปฏิบัติงาน


	
	3.4 จัดให้มีการพิจารณาความดีความชอบ ตามผลการปฏิบัติหน้าที่ราชการอย่างเป็นธรรม เสมอภาค และสามารถตรวจสอบได้

	- พิจารณาเลื่อนขั้นเงินเดือนพนักงานส่วนตำบล ประจำปีงบประมาณ 2565 ตามผลการประเมินผลการปฏิบัติหน้าที่ราชการ โดยผ่านกระบวนการพิจารณาของคณะกรรมการพิจารณาเลื่อนขั้นเงินเดือน

	ประเด็นนโยบาย
	โครงการ/กิจกรรม
	ผลการดำเนินงาน ประจำงบประมาณ พ.ศ. 2565

	3. ด้านการธำรง รักษาไว้ และแรงจูงใจ
	3.5 ดำเนินการพิจารณาความดีความชอบการปฏิบัติหน้าที่ราชการประจำปี เพื่อยกย่องชมเชย แก่บุคลากรดีเด่น ด้านการปฏิบัติงานและคุณประโยชน์ต่อสาธารณชน
	- ดำเนินการยกย่อง เชิดชูเกียรติพนักงานส่วนตำบลและพนักงานจ้างขององค์การบริหารส่วนตำบล ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น ให้แก่ พนักงานส่วนตำบล จำนวน 1 ราย คือ นางสาวฐานิตา  สำลี ตำแหน่ง  นักจัดการงานทั่วไปชำนาญการ  


	
	3.6 จัดให้มีการพัฒนาคุณภาพชีวิตที่ดี แก่บุคลากร ในด้านสภาพแวดล้อมการทำงาน ด้านความปลอดภัยในการทำงาน ด้านการมีส่วนร่วมในการทำงาน

	- ดำเนินการจัดทำโครงการสถานที่ทำงาน น่าอยู่ น่าทำงาน โดยพนักงานส่วนตำบลและพนักงานจ้าง มีส่วนร่วมในการปรับปรุงสถานที่ทำงาน
- จัดให้มีอุปกรณ์ขั้นพื้นฐานในการปฏิบัติงานอย่างครบถ้วน
- จัดให้มีกล่องปฐมพยาบาล
- จัดกิจกรรมบำเพ็ญสาธารณประโยชน์


	4. ด้านคุณธรรม จริยธรรม และวินัย
ข้าราชการ
	4.1 แจ้งให้บุคลากรในสังกัด รับทราบถึงประมวลจริยธรรมข้าราชการส่วนท้องถิ่น 

	- ประชาสัมพันธ์ให้บุคลากรขององค์การบริหารส่วนตำบลทุ่งรัง รับทราบประมวลจริยธรรมข้าราชการส่วนท้องถิ่น 

	
	4.2 ให้ผู้บังคับบัญชา มอบหมายงานแก่ผู้ใต้บังคับบัญชา อย่างเป็นธรรม ไม่เลือกปฏิบัติ รวมถึงการควบคุม กำกับ ติดตาม และดูแลผู้ใต้บังคับบัญชา ให้ปฏิบัติงานตามหลักเกณฑ์ แนวทาง ระเบียบ และกฎหมายที่เกี่ยวข้อง

	- ดำเนินการแบ่งงานและมอบหมายหน้าที่ความรับผิดชอบให้พนักงานส่วนตำบลและพนักงานจ้าง ตามคำสั่ง อบต.ทุ่งรัง ที่ 291/2565 ลงวันที่ 18 เมษายน 2565 

	ประเด็นนโยบาย
	โครงการ/กิจกรรม
	ผลการดำเนินงาน ประจำงบประมาณ พ.ศ. 2565

	4. ด้านคุณธรรม จริยธรรม และวินัย
ข้าราชการ
	4.3 ส่งเสริมให้บุคลากรปฏิบัติงานตามแผนการเสริมสร้างวินัยคุณธรรม จริยธรรมและป้องกันการทุจริตประจำปีงบประมาณ พ.ศ. 2564 – 2566 
	- มีการดำเนินการตามแผน โดยสรุปรายงานผลการดำเนินการแผนการส่งเสริมวินัย คุณธรรม จริยธรรม และการป้องกันการทุจริต คอร์รัปชั่น




ปัญหาอุปสรรค
	1. มีงบประมาณในการบริหารงานจำกัด ทำให้การพัฒนาความรู้ความสามารถของบุคลากรไม่หลากหลายและไม่ครอบคลุม
	2. การสอบบรรจุโดยส่วนกลาง ทำให้บางตำแหน่งขาดแคลนไม่สามารถบรรจุและแต่งตั้งได้ตามแผนอัตรากำลัง
ข้อเสนอแนะ
	1. ควรมีการจัดทำองค์ความรู้เพื่อให้บุคลากรที่ได้รับการฝึกอบรมนำมาถ่ายทอดความรู้และประสบการณ์ให้กับบุคลากรภายในหน่วยงาน
	2. ควรวางแผนพัฒนาบุคลากรที่มีอยู่ให้มีประสิทธิภาพและสามารถใช้ประโยชน์ได้อย่างเต็มศักยภาพ
